Úrad vlády SR						Na rokovanie vlády SR
Sekcia hospodárskej politiky	dňa: 15.1.2003     	   k číslu: 9516/2002
                               	    k bodu: 11

								
S t a n o v i s k o

k Návrhu na vyslovenie súhlasu s odplatným prevodom vlastníctva majetku štátu v správe Fondu detí a mládeže – nehnuteľnosť Lipovce

I.
	Návrh predkladá podpredseda Rady Fondu detí a mládeže. Obsahuje návrh uznesenia vlády,  predkladaciu správu, návrh na vyslovenie súhlasu s odplatným prevodom vlastníctva, prílohy, vyhodnotenie pripomienkového konania a návrh komuniké.

	Navrhuje sa, aby vláda schválila odplatný prevod majetku štátu – nehnuteľnosti – stavby nachádzajúce sa v k.ú. Lipovce podľa §6, ods.4, písm.d, zákona NR SR č.189/1993Z.z. v znení neskorších predpisov. Ide spolu o 6 stavieb, ktorých cena stanovená znaleckým posudkom je 791 140,-Sk. Kúpna cena je         1,5 mil. Sk, kupujúcou Ing. Emília Sekelová, zastúpená spoločnosťou VIA s.r.o. Získané finančné prostriedky sa navrhuje použiť na výplatu investícií a fungovanie Fondu detí a mládeže do jeho pripravovanej likvidácie.

II.
Vyhodnotenie pripomienkového konania je súčasťou materiálu. Vznesené pripomienky boli akceptované okrem dvoch, ktoré boli vysvetlené.

  III.
	Návrh je predkladaný na základe výsledkov 6 kôl verejného výberového konania, ktoré boli uskutočnené v rokoch 2000 – 2002. Počas jednotlivých kôl nebola doručená žiadna ponuka, ktorá by naplnila podmienky verejnej súťaže. Navrhovaná dojednaná predajná cena 1,5 mil. Sk, na základe informácií z predloženého materiálu, zodpovedá pôvodným	podmienkam verejnej súťaže a je primeraná stavu zariadenia a lokalite.

Z á v e r:

Vzhľadom na horeuvedené skutočnosti nemáme z finančného hľadiska pripomienky. Vláde SR odporúčame návrh uznesenia prijať v nadväznosti na závery z rokovania vlády.

Bratislava 10.1. 2003